Na temelju članka 11. Zakona o pravu na pristup informacijama (NN broj 25/13, 85/15, 69/22), objavljuje se savjetovanje sa zainteresiranom javnošću za:

**Prijedlog Programa potpora u poljoprivredi na području Općine Antunovac za razdoblje 2024. – 2025. godine**

Pozivamo predstavnike zainteresirane javnosti da dostave svoje prijedloge, komentare i primjedbe na predloženi Prijedlog Programa potpora u poljoprivredi na području Općine Antunovac za razdoblje 2024. – 2025. godine putem pošte ili osobno na adresu Jedinstveni upravni odjel Općine Antunovac, Braće Radića 4, 31216 Antunovac ili putem e-pošte:

procelnik@opcina-antunovac.hr

Prijedlozi, komentari i primjedbe na Prijedlog Programa dostavljaju se isključivo na  obrascu za savjetovanje sa zainteresiranom javnošću kojeg možete preuzeti na internet stranicama Općine Antunovac.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Prijedlog Programa objavljen je u elektronskom obliku na internet stranici Općine Antunovac [www.opcina-antunovac.hr](http://www.opcina-antunovac.hr)

Prijedlog Programa predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Programa.

Savjetovanje sa zainteresiranom javnošću je otvoreno od 31.07.2024 godine do 30.08.2024. godine.

Po provedenom javnom savjetovanju izradit će se izvješće o provedenom savjetovanju.